6. ΒΑΣΙΛΙΚΟΝ ΔΙΑΤΑΓΜΑ της 26 Οκτ./1 Νοεμ. 1940 Περί συμπληρώσεως των περί διαγραφής του κινητού επισήματος ισχυουσών διατάξεων. Έχοντες υπ’ όψει το άρθρ. 39 του από 28-7-31 Π.Δ/τος «περί κώδικος των νόμων περί τελών χαρτοσήμου» και την υπ’ αριθ. 616/1940 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Συμπληρουμένων των περί διαγραφής του κινητού επισήματος υπό ιδιωτών ισχυουσών διατάξεων ορίζεται ότι εις απάσας τας περιπτώσεις καθ’ ας τα έγγραφα, άτινα φέρουσι κινητόν επίσημα διαγεγραμμένον παρ’ ιδιωτών, υποβληθώσιν ή περιέλθωσιν οπωσδήποτε εις δημοσίας ή άλλας αρχάς ή εις νομικά πρόσωπα δημοσίου δικαίου, ή εις Ανωνύμους Εταιρείας, πάραυτα ενεργείται παρά της αρχής, νομικού προσώπου δημοσίου δικαίου, ή Ανωνύμου Εταιρείας και πρόσθετος διαγραφή του επί των ρηθέντων εγγράφων κινητού επισήματος δια της σφραγίδος αυτών, κατά τας ισχυούσας διατάξεις. Η ισχύς του παρόντος άρχεται από της 1 Νοεμ. 1940. 28.Α.γ.2-6 Κινητό Επίσημα 